PROFIL PROJEKTA: IZGRADNJA ODJELA ZA SMJEŠTAJ OSOBA OBOLJELIH OD ALZHEIMEROVE I DRUGIH OBLIKA DEMENCIJE

OSNOVNI PODACI O NOSITELJU INVESTICIJSKOG PROJEKTA:

1. **Osnovni podaci o projektu**

* Naziv projekta: Izgradnja odjela za smještaj osoba oboljelih od alzheimerove i drugih oblika demencije
* Ekonomski sektor:
* Procijenjena vrijednost: 3.000.000,00
* Trajanje projekta: 3 godine
* Lokacija projekta: Drinska 10, Osijek
* Sažeti opis projekta: Projektom se predviđa nadograditi 3. kat zgrade Doma za starije i nemoćne osobe Osijek kojom bi se omogućilo dodatnih 30 soba od kojih je 22 sobe predviđeno za smještaj osoba s Alzheimrevom demencijom. Nadograđeni kat bi se podijelo na dvije funkcionalne jedinice. U prvoj jedinici predviđeno je 8 jednokrevetnih soba, a u drugoj jedinici 22 sobe za smještaj osoba oboljelih od Alzheimerove demencije. Uz sobe predviđene su i zajedničke prostorije, ostave, soba za medicinske djelatnike, tehnička prostorija, prostorija za fizioterapiju, prostorija za zaposlenike. Na sjevernom djelu zgrade predviđena je velika polunatkrivena terasa kojom se mogu služiti svi korisnici. Novoprojektirani prostor je prilagođen smjernicama za planiranje i prilagodbu osobama koje boluju od demencije na način da kretanje korisnika bude sigurno i nesmetano. Unutarnje uređenje je planirano na način da osigura ugodno, mirno i prijateljsko okruženje za osobe koje boluju od Alzhemirove demencije.

1. **Utvrđivanje i analiza problema**

* **Problemi koji se rješavaju:** Nedostatak smještajnih kapaciteta za osobe koje boluju od Alzheimerove i drugih vrsta demencija na području Osječko-baranjske županije
* **Uzroci problema:** Porast broja oboljelih; S porastom prosječne životne dobi, sve više ljudi obolijeva od Alzheimerove demencije. Starenje populacije povećava pritisak na zdravstvene i socijalne sustave, a broj oboljelih raste brže nego što se razvijaju specijalizirani smještajni kapaciteti.
* Nedostatak financijskih sredstava: Razvoj i održavanje smještajnih kapaciteta za oboljele od Alzheimerove demencije izuzetno su skupi.
* Nedostatak specijalizirane radne snage: Smještaj i briga za osobe s Alzheimerovom demencijom zahtijevaju visoko specijalizirano osoblje, uključujući medicinske sestre, njegovatelje, socijalne radnike, terapeute i druge stručnjake. U Hrvatskoj postoji manjak stručnjaka s potrebnim znanjima i vještinama, što ograničava razvoj novih kapaciteta.
* Visoki standardi njege: Za osobe s Alzheimerovom demencijom potrebna je stalna i intenzivna briga, uključujući kontrolu simptoma, sigurnost i podršku u svakodnevnim aktivnostima. Zbog visokih standarda njege koje treba osigurati, mnogi postojeći domovi za starije osobe nemaju resurse ni kapacitete prilagoditi se potrebama ovih pacijenata.
* **Učinci problema:** Opterećenje obitelji i neformalnih njegovatelja: Zbog nedostatka specijaliziranih smještajnih ustanova, mnogi oboljeli ostaju u kućnoj njezi, što dovodi do velikog opterećenja za članove obitelji, koji često nisu dovoljno educirani za pravilnu njegu. Ovo opterećenje može dovesti do fizičkog, emocionalnog i financijskog iscrpljivanja njegovatelja, kao i do narušenih odnosa unutar obitelji.
* Smanjena kvaliteta života oboljelih: Osobe s Alzheimerovom demencijom trebaju specijaliziranu skrb koja uključuje sigurno okruženje, nadzor i terapiju. Nedostatak adekvatnih smještajnih kapaciteta može dovesti do toga da oboljeli ne dobivaju odgovarajuću njegu, što uzrokuje pogoršanje simptoma, lošiju kontrolu bolesti i opasnosti poput lutanja i ozljeda.
* Preopterećenost zdravstvenih i socijalnih ustanova: Zbog manjka specijaliziranih ustanova, mnogi oboljeli završavaju u općim bolnicama i domovima za starije koji nisu prilagođeni ili nemaju prilagođenu kućnu njegu. To vodi do preopterećenja zdravstvenih ustanova, jer oni nemaju kapacitete ni stručnost za dugotrajnu brigu o pacijentima s teškim stadijima demencije.
* Financijski pritisak na obitelji i zdravstveni sustav: Troškovi kućne njege, terapija i lijekova mogu biti vrlo visoki, što stavlja ogroman financijski teret na obitelji. Također, nedostatak institucionalne njege povećava troškove za zdravstveni i socijalni sustav, jer oboljeli često završavaju u hitnim službama ili neprikladnim ustanovama, što povećava nepotrebne troškove skrbi.
* Povećan rizik od zlostavljanja i zanemarivanja: U situacijama kada obitelj ili neformalni njegovatelji nisu u mogućnosti pružiti primjerenu njegu, postoji veći rizik od zanemarivanja ili zlostavljanja oboljelih. To se može dogoditi zbog neznanja, preopterećenosti ili neadekvatnih resursa, a situacija se pogoršava ako nema institucionalne podrške.
* Društvena marginalizacija oboljelih: Zbog nedostatka smještajnih kapaciteta i stručne pomoći, osobe s Alzheimerovom demencijom mogu postati izolirane i marginalizirane, jer društvo nema resurse niti mehanizme za njihovo uključivanje. Ova marginalizacija može dodatno pogoršati njihove simptome i narušiti dostojanstvo oboljelih.
* Dugoročni učinak na društvenu koheziju: Nedovoljna briga za oboljele osobe utječe i na širu zajednicu, stvarajući osjećaj nesigurnosti i nejednakosti. U društvima gdje se ne vodi dovoljno računa o najranjivijim skupinama, mogu nastati društvene tenzije i pad povjerenja u sustav.

1. **Svrha i ciljevi projekta**

* **Opći i posebni ciljevi projekta:** Unaprijediti socijalna uključenost i kvaliteta života osoba oboljelih od Alzheimera i drugih vrsta demencija te pružiti usluga cjelodnevnog boravka osobama starije životne dobi na način da se pruža podrška razvoju učinkovitih socijalnih usluga.
* **Pokazatelji rezultata:** Uvođenje nove (inovativne) socijalne usluge, broj korisnika obuhvaćen novim uslugama, postotak obuhvaćenosti osoba u potrebi na području OBŽ uvedenim uslugama, udio stručnjaka koji su stekli nove/dodatne kompetencije
* **Poveznica s relevantnim aktima strateškog planiranja i prostorinim planovima:** Projekt izravno doprinosi ostvarenju Posebnog cilja 1. Povećanje dostupnosti socijalnih usluga i Posebnog cilja 2. Uvođenje novih usluga (socijalne inovacije) u okviru Prioriteta 1. Dostupnost i ravnomjerni regionalnih razvoj socijalnih usluga, kao i ostvarenju Posebnog cilja 4. Jačanje kapaciteta pružatelja socijalnih usluga u okviru Prioriteta 2. Kvaliteta i održivi razvoj socijalnih usluga.
* Projekt izravno doprinosi ostvarenju Posebnog cilja 2. Razvoj i unaprjeđenje sustava zdravstva i socijalne skrbi. Također, projekt je uvršten u Terminski plan provedbe strateških projekata kao projekt od strateškog značaja 2. Izgradnja Odjela za osobe oboljele od Alzheimerove bolesti i izvaninstitucionalne usluge u Domu za starije nemoćne osobe Osijek.
* Projekt izravno doprinosi ostvarenju Mjere 2.3. Jačanje i razvoj mreže potrebnih socijalnih usluga i infrastrukture za pružanje socijalnih usluga, čija je svrha unaprijediti pružanje, pristupačnost i dostupnost svih socijalnih usluga te razvoj kapaciteta i infrastrukture svih pružatelja u Županiji.
* **Rizici:** Nedovoljan broj zaposlenika, povećanje rashoda ustanove
* Procjena utjecaja na okoliš: Nema utjecaja
* Utjecaj na društvo: 1. Poboljšanje kvalitete života pacijenata
* Osobe koje pate od Alzheimerove bolesti zahtijevaju specifičnu skrb i pažnju. Izgradnjom odjela koji je prilagođen njihovim potrebama, pacijentima se pruža bolji životni standard, sigurnost, njega i specijalizirane terapije. To može smanjiti njihove patnje i olakšati svakodnevno funkcioniranje.
* 2. Podrška obiteljima
* Alzheimerova bolest ne utječe samo na pojedinca, već i na njegovu obitelj i bližnje. Specijalizirani odjeli mogu pružiti olakšanje članovima obitelji jer će znati da su njihovi voljeni u sigurnom okruženju, pod stručnim nadzorom. To također smanjuje emocionalni i fizički stres koji obitelji često doživljavaju.
* 3. Ekonomski učinci i zapošljavanje
* Projekt izgradnje i funkcioniranja takvog odjela otvara radna mjesta, kako u fazi gradnje, tako i u fazi rada (medicinsko osoblje, socijalni radnici, terapeuti, tehničko osoblje).
* Komplementarnost s drugim projektima: Projekt je komplementaran s projektom Izrade Socijalnog plana Osječko-baranjske županije za razdoblje od 2025. do 2027. godine

1. **Financiranje projekta**

* Dinamika financiranja: Tijekom tri proračunske godine
* Troškovi pripreme projekta: Nema troškova pripreme projekta
* Troškovi provedbe projekta: 3.000.000,00 eura
* Operativni troškovi: 100.000 eura
* Troškovi zatvaranja projekta: Nema troškova zatvaranja projekta

1. **Analiza sadašnje situacije**

Trenutno je za smještaj u ustanovi u ponudi 180 mjesta za polupokretne i nepokretne starije osobe,dok je za pokretne moguć smještaj za 173 osobe;

Upiti i potražnja za osobe s Alzheimerovom i drugim demencijama su kontinurani i ima ih više na mjesečnoj razini. Ustanova takvu vrstu smještaja nije u mogućnosti pružiti jer nema osigurane uvjete obzirom na prostor, potrebnu visoko zahtjevnu zdravstvenu skrb, broj zaposlenih stručnih osoba i sl. Jedini način da se osigura smještaj je provođenje ovakve investicije. Prvi uvjet koji je potrebno postaviti je odgovarajući prostor koji ova investicija donosi, prostor koji može osigurati sigurnost i uvjete življenja koji su osobama s demencijom nužni.

Kako u našoj županiji u sustavu ustanova u mreži, nema smještajnih kapaciteta za oboljele od Alzheimerove i drugih demencija, potražnja za ovakvim smještajem postoji za više desetaka osoba. Projektom koji je u pripremi osigurao bi se smještaj za 30 osoba što bi bio značajan pomak u odnosu na polaznu situaciju u kojoj smo sada, prije provođenja projekta.

1. **Opće tehničke specifikacije projekta**

* Opis tehničkih aspekata projekta, glavna obilježja odabrane tehnologije (infrastruktura i oprema)
* Projektom se predviđa nadograditi 3. kat zgrade Doma za starije i nemoćne osobe Osijek kojom bi se omogućilo dodatnih 30 soba od kojih je 22 sobe predviđeno za smještaj osoba s Alzheimerovom demencijom. Nadograđeni kat bi se podijelo na dvije funkcionalne jedinice. U prvoj jedinici predviđeno je 8 jednokrevetnih soba, a u drugoj jedinici 22 sobe za smještaj osoba oboljelih od Alzheimerove demencije. Uz sobe predviđene su i zajedničke prostorije, ostave, soba za medicinske djelatnike, tehnička prostorija, prostorija za fizioterapiju, prostorija za zaposlenike. Na sjevernom djelu zgrade predviđena je velika polunatkrivena terasa kojom se mogu služiti svi korisnici.
* Cilj koji se želi ostvariti izborom odabrane tehnologije

Novoprojektirani prostor je prilagođen smjernicama za planiranje i prilagodbu osobama koje boluju od demencije na način da kretanje korisnika bude sigurno i nesmetano. Unutarnje uređenje je planirano na način da osigura ugodno, mirno i prijateljsko okruženje za osobe koje boluju od Alzhemirove demencije.

Ravnatelj

Vjekoslav Ćurić, prof.